Wera Blanke (kiu esperantigis la germanan tekston de sia edzo kaj kompletigis ĝin per la aktualaj ligiloj)
#000013
Detlev Blanke (1941-2016) laboris kiel fakinstruisto, poste sekciestro por Esperanto en la ĉefoficejo de Kulturligo de GDR (1968-1990), tie respondeca sekretario de Esperanto-Asocio de GDR (GDREA), doktoriĝis kaj habilitaciis pri interlingvistikaj temoj en Humboldt-Universitato de Berlin, tie prelegis kiel honoraria docento. En 1991 li iniciatis „Gesellschaft für Interlinguistik“ (GIL) kaj gvidis ĝin ĝis 2011 (poste ties honora prezidanto). Membro de CED kaj de la redaktaj komitatoj de LPLP kaj EES; ĝis la fino 2016 redaktis „Interlinguistische Informationen“ (IntI) kaj „Informilo por Interlingvistoj“ (IpI).
#000014
Wera Blanke (*1933) i.a. estis lumgradisto (en filmtekniko), aktoro, labor-kaj kreo-terapiisto. En 1976 ŝi ekesperantistiĝis; ekde 1979 ŝi okupiĝis pri la estiĝo de Eo-fakvortoj kaj principoj de ilia konscia formado. Ŝi esploris kaj verkis pri planlingvaj impulsoj por la evoluigo de terminologio(-scienco), iniciatis TEC, la Terminologian Esperanto-Centron (kiun UEA fondis 1987 en Varsovio), multe prelegis, organizis kaj verkis pri la temo, ĉefe en Esperanto kaj la germana.
#000015
Ges-roj Wera kaj Detlev Blanke estas gravaj personoj precipe en interlingvistiko kaj faka terminologio.
#000016